|  |
| --- |
| e-naslov: gp.mvzi@gov.si  |
|  |
| Številka: 411-9/2025-3360-1 |
| Ljubljana, 7. 7. 2025 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uvrstitev novega projekta št. 3360-25-0025** **»Novogradnja Fakultete za farmacijo« v veljavni Načrt razvojnih programov 2025-2028** |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. [104/24](https://www.uradni-list.si/glasilo-uradni-list-rs/vsebina/2024-01-3308) in [17/25](https://www.uradni-list.si/glasilo-uradni-list-rs/vsebina/2025-01-0586) – ZFO-1E) je Vlada Republike Slovenije na \_\_\_\_\_\_\_\_ seji dne\_\_\_\_\_\_\_\_\_\_ sprejela naslednji:**S K L E P:**V veljavni Načrt razvojnih programov za obdobje 2025-2028 se, skladno s podatki iz priložene tabele, uvrsti novi projekt **3360-25-0025 »****Novogradnja Fakultete za farmacijo«.**Barbara Kolenko HelblGENERALNA SEKRETARKAPRILOGI:* Predlog sklepa Vlade RS (priloga 3),
* Tabela.

SKLEP PREJMEJO: 1. Ministrstvo za visoko šolstvo, znanost in inovacije, Masarykova cesta 16, 1000 Ljubljana
2. Ministrstvo za finance, Župančičeva 3, 1000 Ljubljana
3. Ministrstvo za zdravje, Štefanova ulica 5, 1000 Ljubljana
4. Univerza v Ljubljani, Kongresni trg 12, 1000 Ljubljana
5. Generalni sekretariat Vlade RS, Sektor za podporo dela KAZI
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Igor Papič, minister,
* Nadja Pfeifer, vodja Službe za investicije
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Vladno gradivo je namenjeno uvrstitvi novega projekta **št. 3360-25-0025 »Novogradnja Fakultete za farmacijo«** v veljavni načrt razvojnih programov 2025-2028 skladno s ˝Sporazumom o prenosu nalog pri izvajanju investicijskih projektov v javne izobraževalne zavode s področja zdravstva v okviru Zakona o zagotavljanju finančnih sredstev za investicije v slovensko zdravstvo v letih od 2021 do 2031 (v nadaljevanju ZZSISZ; št. sporazuma Ministrstva za visoko šolstvo, znanost in inovacije (v nadaljevanju MVZI): C3330-23-459002 in št. Urada za nadzor, kakovost in investicije v zdravstvu (v nadaljevanju:UNKIZ): C2718-23-165901, podpisanega dne 18. 10. 2023).Temeljni cilj izvedbe investicijskega projekta »Novogradnja Fakultete za farmacijo« Univerze v Ljubljani, Fakultete za farmacijo (v nadaljevanju: UL FFA) je odpraviti prostorske in tehnične omejitve za izvajanje pedagoške, znanstveno raziskovalne in razvojne ter strokovne dejavnosti UL FFA. Z gradbeno-tehničnega vidika je cilj investicije za potrebe UL FFA zgraditi stavbo, ki bo ustrezala najvišjim standardom funkcionalnosti, trajnostne gradnje, vseh vidikov tehnične, biološke in kemijske varnosti ter gospodarnosti v izvedbi, obratovanju in vzdrževanju in bo predstavljala tudi arhitekturni dosežek. S pridobitvijo 33.790 m2 neto novih površin se bo prispevalo k doseganju cilja krepitve operativne zmogljivosti izobraževalnih zavodov s področja zdravstva zaradi povečanja števila vpisnih mest za redni študij v že akreditirane študijske programe enovitega magistrskega študija farmacije in dodatno še zdravstvenega kadra s področja laboratorijske diagnostike.Celotna vrednost investicijskega projekta znaša 109.894.639,51 EUR brez DDV ter 133.079.481,55 EUR z DDV po tekočih cenah (brez odbitnega deleža DDV). Projekt se bo iz proračuna RS sofinanciral od leta 2025 do leta 2030.Projekt se bo skladno z 8. točko prvega odstavka 2. člena ZZSISZ za celotno obdobje veljavnosti ZZSISZ financiral s proračunskimi sredstvi RS v višini 97.600.000,00 EUR. Proračunska sredstva RS se bodo zagotovila s prerazporeditvijo iz evidenčnega projekta 2711-21-0056 - Investicije v slovensko zdravstvo po ZZSISZ, znotraj proračunske postavke 221659 - Investicije v javne zdravstvene zavode.Projekt se bo sofinanciral s sredstvi proračuna MVZI v višini 18.700.000,00. Proračunska sredstva RS se bodo zagotovila s prerazporeditvijo iz evidenčnega projekta 3330-18-0001 - Nove investicije na področju VŠ, znotraj proračunske postavke 231771 Investicije v visokem šolstvu.Univerza v Ljubljani bo zagotovila lastna sredstva v višini 16.779.481,55 EUR.Za projekt je pridobljeno gradbeno dovoljenje (julij 2024), pripravljena je investicijska in projektna dokumentacija.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** (Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | / | / | / | / |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MVZI | 3360-25-0025 Novogradnja Fakultete za farmacijo  | 231771 - Investicije v visokem šolstvu | 0,00 EUR | 0,00 EUR |
| 221659 – Investicije v javne zdravstvene zavode | 0,00 EUR | 0,00 EUR |
|  |  |  |  |  |
|  |  |  |  |  |
| SKUPAJ | **0,00 EUR** | **0,00 EUR** |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MZ | 2711-21-0056 - Investicije v slovensko zdravstvo po ZZSISZ | 221659 – Investicije v javne zdravstvene zavode | 1.876.848,54 EUR | 14.412.959,92 EUR |
| MVZI | 3330-18-0001 - Nove investicije na področju VŠ | 231771 - Investicije v visokem šolstvu | 0,00 EUR | 2.000.000,00EUR |
| **SKUPAJ** |  |  | **1.876.848,54 EUR** | **16.412.959,92 EUR** |
| SKUPAJ | **18.289.808,46 EUR** |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
| / | / | / |
|  |  |  |
|  |  |  |
| **SKUPAJ** |  |  |
| **OBRAZLOŽITEV: /** |
| **7.b Predstavitev ocene finančnih posledic pod 40.000 EUR:** **/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Pri pripravi predloga sklepa se v skladu z 7. odstavkom 9. člena Poslovnika Vlade RS javnost ne povabi k sodelovanju. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Urban KODRIČDRŽAVNI SEKRETAR |

**Priloge:**

* PRILOGA 2: Podatki o izvedbi notranjih postopkov pred odločitvijo na seji vlade,
* PRILOGA 3: Predlog sklepa Vlade RS,
* PRILOGA 4: Obrazložitev,
* PRILOGA 5: Obrazec 3
* PRILOGA 6: Mnenje Ministrstva za finance št. 4102-2/2025-1611-352 z dne 27. 6. 2025

PRILOGA 3

|  |
| --- |
|  |

Gregorčičeva 20–25, Sl-1001 Ljubljana T: +386 1 478 1000

 F: +386 1 478 1607

 E: gp.gs@gov.si

 http://www.vlada.si/

Številka: …………………..

Datum: …………………….

Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. [104/24](https://www.uradni-list.si/glasilo-uradni-list-rs/vsebina/2024-01-3308) in [17/25](https://www.uradni-list.si/glasilo-uradni-list-rs/vsebina/2025-01-0586) – ZFO-1E) je Vlada Republike Slovenije na \_\_\_\_\_\_\_\_ seji dne\_\_\_\_\_\_\_\_\_\_ sprejela naslednji:

**S K L E P:**

V veljavni Načrt razvojnih programov za obdobje 2025-2028 se, skladno s podatki iz priložene tabele, uvrsti novi projekt **3360-25-0025 »Novogradnja Fakultete za farmacijo«.**

Barbara Kolenko Helbl

GENERALNA SEKRETARKA

PRILOGA:

* Tabela.

SKLEP PREJMEJO:

1. Ministrstvo za visoko šolstvo, znanost in inovacije, Masarykova cesta 16, 1000 Ljubljana
2. Ministrstvo za finance, Župančičeva 3, 1000 Ljubljana
3. Ministrstvo za zdravje, Štefanova ulica 5, 1000 Ljubljana
4. Univerza v Ljubljani, Kongresni trg 12, 1000 Ljubljana
5. Generalni sekretariat Vlade RS, Sektor za podporo dela KAZI

**Priloga 4: OBRAZLOŽITEV**

1. Vladno gradivo je namenjeno uvrstitvi novega projekta **št. 3360-25-0025 »Novogradnja Fakultete za farmacijo«** v veljavni načrt razvojnih programov 2025-2028 skladno s ˝Sporazumom o prenosu nalog pri izvajanju investicijskih projektov v javne izobraževalne zavode s področja zdravstva v okviru Zakona o zagotavljanju finančnih sredstev za investicije v slovensko zdravstvo v letih od 2021 do 2031 (št. MVZI: C3330-23-459002 in št. UNKIZ: C2718-23-165901 podpisanega dne 18. 10. 2023).
2. UL FFA nudi zdravstvenemu sistemu Slovenije nujno potreben profil magistra farmacije, ki omogoča urejeno in razvijajoče se delovanje javne lekarniške mreže. UL FFA izobražuje tudi zdravstveni kader s področja laboratorijske diagnostike (I. in II. stopnje), ki je ob zdravnikih, farmacevtih in medicinskih sestrah nujno potreben za razvoj storitev sodobnega zdravstvenega sistema. Magistri farmacije kakor tudi strokovnjaki laboratorijske medicine delujejo v različnih segmentih zdravstva kot so zagotavljanje ustrezne preskrbe z zdravili, zagotavljanje varne in učinkovite uporabe zdravil, svetovanje pacientom, diagnostika, regulativa in drugo.
3. UL FFA ima občutno premalo površin za izvajanje dejavnosti, primanjkuje predavalnic, pedagoških in raziskovalnih laboratorijev ter kabinetov. Obstoječe površine UL FFA so v dveh stavbah na lokaciji Aškerčeva 7 v Ljubljani. Objekt stare stavbe je iz leta 1921. Tako imenovana »Stara tehnika« je bila zgrajena kot prvi novi objekt novoustanovljene Univerze v Ljubljani za potrebe takratne Tehniške fakultete in je bil do zgraditve objekta na Jamovi ulici 2 v Ljubljani na začetku sedemdesetih let prejšnjega stoletja v uporabi Fakultete za gradbeništvo in geodezijo, od takrat pa ga uporablja Fakulteta za farmacijo. Novejši objekt FFA je bil zgrajen leta 2000 na utesnjenem prostoru med »Staro tehniko« in (takratnimi) stavbami Oddelka za tekstilstvo Naravoslovnotehniške fakultete ob Snežniški ulici in Fakultete za kemijo in kemijsko tehnologijo (FKKT) na naslovu Aškerčeva cesta 5. Stavba Stare tehnike je potresno najbolj neustrezna stavba Univerze v Ljubljani. Prav tako ima številne tehnološke omejitve, ki se jih za potrebe sodobnega študija farmacije, laboratorijske biomedicine, industrijske farmacije, toksikologije in kozmetologije ne da odpraviti in nadgraditi. Primer je pridobitev standardov kakovosti za laboratorije, kar je pomembno za pridobivanje kompetenc študentov v sistemih, primerljivih realnemu delu, bodisi v industriji (GMP, GLP) bodisi v zdravstvenem sistemu (ISO15189 za medicinske laboratorije).
4. Temeljni cilj izvedbe projekta **»Novogradnja Fakultete za farmacijo«**  je odpraviti prostorske in tehnične omejitve za izvajanje pedagoške, znanstveno raziskovalne in razvojne ter strokovne dejavnosti UL FFA.

Izvedba investicije v novogradnjo UL FFA bo odpravila pomanjkljivosti obstoječega stanja, in sicer pomanjkanje prostorov, zlasti laboratorijev in predavalnic ter s tem potrebo po najemanju prostorov, ki dejavnost deli na več lokacij, oteženo prometno dostopnost in izboljšala možnost intervencij. Investicija bo odpravila tudi težave, ki izvirajo iz nefunkcionalne zasnove obstoječih objektov, ki povzroča razdrobljenost in nepovezanost posameznih kateder in posameznih laboratorijev in omogočila sodoben način izvajanja študijskega procesa, kar brez zadostnih, tehnično in tehnološko sodobnih ter dobro opremljenih laboratorijev ni mogoče.

Z gradbeno-tehničnega vidika je cilj investicije za potrebe UL FFA zgraditi stavbo, ki bo ustrezala najvišjim standardom funkcionalnosti, trajnostne gradnje, vseh vidikov tehnične, biološke in kemijske varnosti ter gospodarnosti v izvedbi, obratovanju in vzdrževanju in bo predstavljala tudi arhitekturni dosežek.

Projekt s pridobitvijo 33.790 m2 novih površin prispeva k doseganju cilja krepitve operativne zmogljivosti izobraževalnih zavodov s področja zdravstva zaradi povečanja števila vpisnih mest za redni študij v že akreditirane študijske programe enovitega magistrskega študija farmacije in dodatno še zdravstvenega kadra s področja laboratorijske diagnostike.

Predmetni investicijski projekt je sestavljen iz posameznih aktivnosti, in sicer:

1. GRADBENO OBRTNIŠKA DELA:
	1. gradbeno obrtniška in instalacijska dela - objekt FFA, vključno z izvedbo polja geosond,
	2. gradbeno obrtniška in instalacijska dela - skupni uvoz in zunanja ureditev,
2. STROŠKI OPREME:
	1. oprema,
	2. laboratorijska oprema,
3. OSTALI STROŠKI:
	1. investicijska dokumentacija, letna poročila in končno poročilo,
	2. projektna dokumentacija,
	3. stroški za nadzor, svetovalni inženiring, varstvo pri delu, služnost ,
	4. komunalni prispevek,
	5. stroški selitve,
	6. Izvedba ukrepa umetniški delež pri javnih projektih.
4. Celotna vrednost investicijskega projekta znaša 109.894.639,51 EUR brez DDV ter 133.079.481,55 EUR z DDV po tekočih cenah. Projekt se bo iz proračuna RS sofinanciral od leta 2025 do leta 2030.

Povračljivi delež DDV, do katerega imata pravico tako UL kot UL FFA je iz zgornjih prikazov zneskov z DDV že izključen, saj le-ta ne predstavlja dejanskega stroška za investitorja oz. upravljavca.

* Projekt se bo skladno z 8. točko prvega odstavka 2. člena ZZSISZ za celotno obdobje veljavnosti ZZSISZ financiral s proračunskimi sredstvi RS v višini 97.600.000,00 EUR. Ministrstvo za zdravje, UNKIZ je podlagi ZZSISZ in Sporazuma o prenosu nalog pri izvajanju investicijskih projektov v javne izobraževalne zavode s področja zdravstva v okviru Zakona o zagotavljanju finančnih sredstev za investicije v slovensko zdravstvo v letih od 2021 do 2031 podalo soglasje (št. 007-10/2023-2718-24, z dne 7. 4. 2025), da je projekt skladen z namenom zakona, saj zagotavlja operativne zmogljivosti izobraževalnih zavodov s področja zdravstva zaradi povečanja števila vpisnih mest v srednje šole, višje strokovne šole in visokošolske zavode s področja zdravstva, ki niso zajeti v sklopu 8. točke 1. odstavka 2. člena ZZSISZ.
* Projekt se bo sofinanciral s sredstvi proračuna MVZI v višini 18.700.000,00 EUR.
* Univerza v Ljubljani bo zagotovila lastna sredstva v višini 16.779.481,55 EUR.

Skladno z zgoraj navedenimi dejstvi je izdelana investicijska dokumentacija Novelacija investicijskega programa za projekt »Novogradnja Univerze v Ljubljani, Fakultete za farmacijo«, ki je bila potrjena s strani investitorja s sklepom upravnega odbora Univerze v Ljubljani, sklep št. 032-3/2025 z dne 28. 3. 2025.

Za projekt je pridobljeno gradbeno dovoljenje (julij 2024), pripravljena je investicijska in projektna dokumentacija. Po uvrstitvi projekta v NRP bo zavod pristopil k izvedbi javnega naročila za izbor izvajalcev izvajalca gradbeno obrtniških del in nabavi opreme. Investicijski projekt se izvaja od junija 2013 do novembra 2030, ko je načrtovan zaključek vseh aktivnosti. Pričetek obratovanja novega objekta je predviden v oktobru 2030.